ધાબા ઉપર પૂર્વ તરફના ખૂણામાં 20X25નો કપડાનો મંડપ બાંધેલો હતો તેમાં ત્રણ કાઉન્ટર બનાવેલા હતા. એક કાઉન્ટર ઉપર જુદી-જુદી કંપનીની દારૂની ખાલી બોટલ, દારૂના ખાલી ગ્લાસ પડેલા હતા. પાર્ટીમાં વપરાયેલી વિદેશી દારૂની 18 બોટલ, 11 ટીન બીયર અને 9 હુક્કા પોલીસે જપ્ત કર્યા હતા. ધાબા ઉપર ગાદલાં પાથરીને બેસી શકાય તેવી ‘રજવાડી’ પાર્ટીની વ્યવસ્થા ગોઠવાઈ હતી. સચિન નામની વ્યક્તિએ આ જગ્યાએ હુક્કા ભરી ગ્રાહકોને બેસાડી હુક્કાનું સેવન કરાવ્યું હોવા અંગેની ફરિયાદ નોંધવામાં આવી છે. સચિન ઉપરાંત આ જગ્યાના માલિક વિરૂદ્ધ સિગારેટ અને અન્ય તમાકુ ઉત્પાદન (વિજ્ઞાપન નિષેધ)ની જુદીજુદી કલમ હેઠળ ગુનો નોંધવામાં આવ્યો છે.